13.

Prijavljeni sporazumi so sporazumi o ekskluzivnem nakupu goriv s strani upravljavcev bencinskih črpalk v Španiji. V rabi je 8 tipov različnih pogodb, ki so po eni strani odvisni od lastništva bencinskih servisov in po drugi strani od tipa trgovinskega odnosa med firmo Repsol CPP in upravljavcem bencinskega servisa. (a) Pogodba, imenovana „CODO-zastopnik“. Pogodba za distribucijo goriv na bencinskih črpalkah v lasti Repsol CPP, katerih upravljavec je najemnik. Upravljavec ima status zastopnika. (b) Pogodba, imenovana „CODO-trgovec na drobno“. Pogodba za distribucijo goriv na bencinskih servisih v lasti firme Repsol CPP, katerih upravljavec je najemnik. Upravljavec ima status trgovca na drobno. (c) Pogodba, imenovana „DODO-zastopnik“. Pogodba za distribucijo goriv na bencinskih servisih v lasti upravljavcev. Upravljavec ima status zastopnika. (d) Pogodba, imenovana „DODO-trgovec na drobno“. Pogodba za distribucijo goriv na bencinskih servisih v lasti upravljavcev. Upravljavec ima status trgovca na drobno. (e) Pogodba, imenovana „Užitkar-zastopnik“. Pogodba med firmo Repsol CPP in lastnikom bencinskega servisa, s katero lastnik postavlja stvarno pravico uživanja v korist firme Repsol CPP. Kot užitkar Repsol CPP istočasno daje bencinski servis v najem za upravljanje golemu lastniku ali tretji osebi, povezani z golim lastnikom. Ob izteku pogodbe goli lastnik avtomatično pridobi polno lastništvo bencinskega servisa. Prenos je dopolnjen s sporazumom o distribuciji goriv. Upravljavec ima status zastopnika. (f) Pogodba, imenovana „Užitkar-trgovec na drobno“. Pogodba med firmo Repsol CPP in lastnikom bencinskega servisa, s katero lastnik postavlja stvarno pravico uživanja v korist firme Repsol CPP. Kot uživalec Repsol CPP istočasno daje bencinski servis v najem za upravljanje golemu lastniku ali tretji osebi, povezani z golim lastnikom. Ob izteku pogodbe goli lastnik avtomatično pridobi polno lastništvo bencinskega servisa. Prenos je dopolnjen s sporazumom o distribuciji goriv. Upravljavec ima status trgovca na drobno. (g) Pogodba, imenovana „Zakup-zastopnik“. Pogodba med firmo Repsol CPP in lastnikom zemljišča, s katero lastnik postavlja stvarno pravico do zakupa v korist firme Repsol CPP, ki postane lastnik obstoječih ali še zgrajenih stavb, medtem ko njegov sopogodbenik ostane lastnik zemljišča. Kot lastnik zgradbe Repsol CPP istočasno daje bencinski servis v najem za upravljanje lastniku zemljišča ali tretji osebi, povezani z lastnikom zemljišča. Ob izteku pogodbe lastnik zemljišča avtomatično pridobi lastništvo nad zgradbami. Prenos je dopolnjen s sporazumom o distribuciji goriv. Upravljavec ima status zastopnika. (h) Pogodba, imenovana „Zakup-trgovec na drobno“. Pogodba med firmo Repsol CPP in lastnikom zemljišča, s katero lastnik postavlja stvarno pravico do zakupa v korist Repsol CPP, ki postane lastnik obstoječih ali še zgrajenih stavb, medtem ko njegov sopogodbenik ostaja lastnik zemljišča. Kot lastnik zgradbe Repsol CPP istočasno daje bencinski servis v najem za upravljanje lastniku zemljišča ali tretji osebi, povezani z lastnikom zemljišča. Ob izteku pogodbe lastnik zemljišča avtomatično pridobi lastništvo nad zgradbami. Prenos je dopolnjen s sporazumom o distribuciji goriv. Upravljavec ima status trgovca na drobno.